Αλασκέρτ ΦΚ

Η **Αλασκέρτ ΦΚ** ({{lang-hy|*Ֆուտբոլային Ակումբ Ալաշկերտ*), περισσότερο γνωστή ως **Αλασκέρτ**, είναι αρμενικός ποδοσφαιρικός σύλλογος με έδρα την πρωτεύουσα Γερεβάν. Η ομάδα ιδρύθηκε το 1990 στην πόλη  Μαρτουνί της Περιφέρεια Γκεγαρκουνίκ. Το 1992, η ομάδα αγωνίστηκε στην Αρμενική Πρέμιερ Λιγκ εκπροσωπώντας το Μαρτουνί και χρησιμοποιώντας το τοπικό γήπεδο, ως έδρα της. Ωστόσο, στο τέλος της σεζόν η ομάδα τερμάτισε τελευταία στον πίνακα, υποβιβάστηκε στην κατώτερη κατηγορία και αργότερα αποσύρθηκε από το θεσμό. Το 1998, η Αλασκέρτ επέστρεψε στο επαγγελματικό ποδόσφαιρο και συμμετείχε στο Β' κατηγορία Αρμενίας τερματίζοντας στην 6η θέση του βαθμολογικού πίνακα. Το 1999, δεν συμμετείχαν στη πρωτάθλημα και αργότερα, στις αρχές του 2000, ο σύλλογος διαλύθηκε. 

Στα τέλη του 2011, η Αλασκέρτ επανιδρύθηκε από τον Μπαγκράτ Ναβογιάν , έναν επιχειρηματία με καταγωγή από το Μαρτουνί. Αγωνίστηκε ξανά στη διοργάνωση της Β' Κατηγορίας κατά τη σεζόν 2012-13 και κέρδισε το πρωτάθλημα και ταυτόχρονα τον προβιβασμό της στην κορυφαία κατηγορία, πετυχαίνοντας μάλιστα να παραμείνει εκεί και την επόμενη σεζόν (2013-14). Το Φεβρουάριο του 2013, ο σύλλογος αγόρασε το Στάδιο Ναιρί (νυν Στάδιο Αλασκέρτ) στο Γερεβάν, για να γίνει η επίσημη έδρα της ομάδας . Ως αποτέλεσμα αυτής της κίνησης, ο σύλλογος μεταφέρθηκε επίσημα από το Μαρτουνί στο Γερεβάν. Από τον Αύγουστο του 2017, η Αλάσκερτ έχει συνάψει συμφωνία συνεργασίας με τη βραζιλιάνικη Μποταφόγκο.

Η Αλασκέρτ έχει κατακτήσει τέσσερις φορές το Πρωτάθλημα Αρμενίας (2015-16, 2016-17, 2017-18, 2020-21 ), ένα Κύπελλο Αρμενίας (2018-19) και τρία Αρμενικά Σούπερ Καπ (2016,2018,2021 ) ενώ παράλληλα αποτελεί την πρώτη Αρμενική ομάδα που αγωνίστηκε σε ευρωπαϊκή φάση ομίλων νικώντας την Καϊράτ του Καζακστάν με 3–2 στις 12 Αυγούστου 2021.
Αν και η ομάδα έχει πλέον ως έδρα στο Γερεβάν, στην πραγματικότητα έχει λάβει το όνομά της από την ομώνυμη ιστορική πόλη της Δυτικής Αρμενίας, την Αλασκέρτ, (σημερινό Ελεσκίρτ της Επαρχίας Άγρι στην Ανατολική Τουρκία).

## Στάδιο Αλασκέρτ
μικρογραφία|Άποψη του σταδίου.

Το στάδιο χτίστηκε το 1960 και έχει χωρητικότητα 6.850 θεατών. Μέχρι το 2013 ονομαζόταν «Ναιρί», στη συνέχεια το γήπεδο αποκτήθηκε από τον ιδιοκτήτη της Αλασκέρτ και μετονομάστηκε σε Στάδιο Αλασκέρτ . Το στάδιο βρίσκεται στην περιοχή Σενγκαβίτ, δίπλα στη λίμνη του Γερεβάν, στην αριστερή όχθη του ποταμού Ραζντάν. Ο χλοοτάπητας έχει αλλάξει πλήρως σύμφωνα με τα διεθνή πρότυπα ενώ δίπλα στο κυρίως γήπεδο, έχουν δημιουργηθεί βοηθητικοί χώροι προπόνησης για την ομάδα. Παρά ταύτα, η Αλασκέρτ συνεχίζει να χρησιμοποιεί είτε το Στάδιο Βαζγκέν Σαρκσιάν είτε το Στάδιο Ουραρτού  για τη φιλοξενία των ευρωπαϊκών της αγώνων, λόγω του ότι το ιδιόκτητο Στάδιο Αλασκέρτ δεν πληροί τις προδιαγραφές της ΟΥΕΦΑ.

## Διακρίσεις
* **[[Πρωτάθλημα ποδοσφαίρου Αρμενίας|Αρμενική Πρέμιερ Λιγκ]]**:
**  2015–16, 2016–17, 2017-18, 2020-21
* **[[Κύπελλο Αρμενίας (ποδόσφαιρο ανδρών)|Κύπελλο Αρμενίας]]**:
**  2018–19
* **[[Α΄ Κατηγορία ποδοσφαίρου ανδρών Αρμενίας| Β΄ Κατηγορία Αρμενίας]]**:
**  2012–13
* **Σούπερ Κύπελλο Αρμενίας**:
**  2016, 2018, 2021

## Αλασκέρτ-2
Η δεύτερη ομάδα του συλλόγου αγωνίζεται με την επωνυμία **Αλασκέρτ-2** στο πρωτάθλημα της Β' κατηγορίας Αρμενίας και χρησιμοποιεί ως έδρα της το Στάδιο Αλασκέρτ. Παράλληλα, η Αλασκέρτ διευθύνει μια μικρή σχολή ποδοσφαίρου για ομάδες νέων στα γήπεδα προπόνησης δίπλα στο Στάδιο Αλασκέρτ στο Γερεβάν καθώς επίσης και μια σχολή ποδοσφαίρου στην πόλη Μασίς στην Περιφέρεια Αραράτ.

## Παραπομπές


## Εξωτερικοί σύνδεσμοι
* 
*  

Κατηγορία:Ποδοσφαιρικές ομάδες Αρμενίας
Κατηγορία:Ιδρύσεις ποδοσφαιρικών ομάδων το 1990